Publication: Magyar Közlöny
Issue: MK-2003-8 (Year: 2003, Number: 8)
Era: 1990-2004
Section: Az Alkotmány 2. § (1) bekezdése a Magyar Köztársaságot demokratikus jogállamként határozza meg. A jogállamiság követelményének érvényesüléséhez az Alkotmánybíróság 11/1992. (III. 5.) AB határozatában a következõket
Paragraph Index: 403

2. Monista elven felépülõ törvénykönyv A megalkotandó Polgári Törvénykönyv monista elven épül fel: átfogja az üzleti világ, a kereskedelem, vagyis a vagyoni forgalom professzionális szereplõinek és a magánszemélyeknek magánjogi viszonyait egyaránt. Ez a kiinduló felfogás mindenekelõtt a szerzõdési jog új szabályainak kidolgozásánál játszik fontos szerepet. A monista elv következményeként úgy kell megalkotni a szerzõdések általános szabályait, hogy azok valamennyi jogalany kapcsolatát rendezni legyenek képesek, és e körben ne legyen szükség speciális normákra. Ami pedig az egyes szerzõdéstípusok külön szabályait illeti, a következõk szerint kell a monista elvnek érvényesülést biztosítani. Az üzleti világ szerzõdéstípusait (bizomány, fuvarozás, szállítmányozás, ügynöki megbízás stb.) eleve erre az igényszintre lehet modellezni. Az üzleti forgalomban és a magánszemélyek kapcsolataiban egyaránt fontos szerepet játszó szerzõdéstípusoknál is a professzionális üzleti élet követelményszintje lehet a mérvadó (adásvétel, lízing, vállalkozás stb.), s csak sajátos esetekben lehet szükség eltérõ szabályokra a magánszemélyek kapcsolataiban (pl. egyes megbízási jogviszonyokban). S végül viszonylag kis számban fordulnak elõ olyan szerzõdéstípusok (tartási szerzõdés, ajándékozás, haszonkölcsön stb.), amelyek szinte kizárólag csak magánszemélyek kapcsolataiban jutnak szerephez. Mind a szerzõdések általános szabályainál (pl. a tájékoztatási kötelezettséggel kapcsolatban, az általános szerzõdési feltételekre vonatkozó normák között, a kellékszavatosságnál, az elállási jognál stb.), mind bizonyos szerzõdéstípusok (pl. utazási szerzõdés, hitelszerzõdés stb.) jogi rendezésénél esetenként eltérõ normákat kell ugyanakkor beiktatni a fogyasztói szerzõdésekre. A mértékadó külföldi példák azt igazolják, hogy a kereskedelmi ügyletek szerzõdési szabályainak — akárcsak részben — elkülönített kodifikálása már rég nem tekinthetõ korszerûnek. Néhány kelet-európai ország közelmúltbeli ellenkezõ példája nem tekinthetõ mérvadónak. Már a svájci Kötelmi jogi törvény (OR: 1881) megszüntette a kereskedelmi ügyletek különálló szabályozását, ugyanígy járt el a Codice civile (1940—42) és néhány éve a holland Ptk.

Source: https://magyarkozlony.hu/hivatalos-lapok/81ac8fc0cbefb5ded849ab06fa69337c7c2e25b8/dokumentumok/8e719c3cb87b3c668484c23899993c1e1acd9000/letoltes